Unión del Pueblo Navarro (UPN) talde parlamentarioak 11-24/PES-00159 idatzizko galdera aurkeztu du. Hona hemen Hezkuntzako kontseilariak horretaz ematen duen informazioa:

Ikasleen guraso elkarteen federazioentzako laguntzak urteko deialdi baten barruan sartzen dira. Egindako galderan deialdi honi egiten zaio erreferentzia: 167/2023 EBAZPENA, maiatzaren 16koa, Hezkuntzako zuzendari nagusiarena, Nafarroako Haur Hezkuntzako, Lehen Hezkuntzako eta Bigarren Hezkuntzako ikastetxeetako ikasleen guraso elkarteen federazioentzako 2023ko laguntzen deialdia onesten duena.

Deialdiaren arabera, diruz lagunzten ahal diren jarduerak I. ERANSKINEKO 4. puntuan daude jasota, eta esleitzeko irizpideak eranskin bereko 7. puntuan.

Behin irizpideak aplikatu eta justifikatzekoak diren jarduerak kasuan kasuko justifikanteekin ikusi ondoren, behin-behineko ekarpena argitaratzen da.

Ikasleen gurasoen elkarteen federazioek justifikazio funtsatu eta banakatua egin behar dute diruz laguntzekoak izaten ahal diren gastuei buruz, jarduera guztiak ez baitira diruz lagungarriak.

CONCAPA Federazioak zenbait alegazio egin zituen, eta baietsi ditugu, ulertuta gardentasunaren mesedetarako zirela.

CONCAPAk aurkeztutako alegazio horretan eskatzen da deialdiaren apartatuen arabera diruz laguntzen ahal diren zenbatekoen emaitzak ezagutzera eman daitezela. Alegazio horren harira, zenbatekoak banakatuta argitaratuko dira deialdiaren apartatu bakoitzaren arabera ERANSKIN batean. Taula erantzun honetan dago jasota.

|  |  |  |  |  |  |  |
| --- | --- | --- | --- | --- | --- | --- |
|  | **HERRIKOA** | **CONCAPA** | **BRITISH** | **NIE (Nafarroako ikastolen elkartea)** | **SORTZEN** | **GUZTIRA** |
| **Eskaeren % 10** | 1.240,00 € | 1.240,00 € | 1.240,00 € | 1.240,00 € | 1.240,00 € | 6.200,00 € |
| **Elkarteak** | 132 | 33 | 32 | 18 | 43 | 258 |
| **Elkarteen %20** | 6.344,19 € | 1.586,05 € | 1.537,98 € | 865,12 € | 2.066,67 € | 12.400,00 € |
| **Ikasle kopurua** | 35.473 | 20404 | 7269 | 5462 | 9644 | 78251 |
| **Matrikularen % 20** | 5.621,13 € | 3.233,31 € | 1.151,80 € | 865,53 € | 1.528,23 € | 12.400,00 € |
| **Eskatutako gastuak** | 28.014,94 € | 33.589,91 € | 12.486,97 € | 12.761,98 € | 79.502,55 € | 166.356,35 € |
| **Dirulaguntzarako onartzen den gastua** | 26.516,94 € | 22.014,87 € | 10.308,97 € | 12.761,98 € | 63.383,45 € | 134.986,21 € |
| **Justifikatu duten zenbatekoa** | 26.487,30 € | 22.014,87 € | 10.308,97 € | 12.761,98 € | 63.123,45 € | 134.696,57 € |
| **% 50 justifikatutako gastuei dagokien proportzioa** | 6.095,97 € | 5.066,65 € | 2.372,58 € | 2.937,13 € | 14.527,67 € | 31.000,00 € |
| **Behin-behineko emakida** | 19.071,53 € | 11.080,50 € | 6.270,08 € | 5.885,48 € | 19.692,41 € | 62.000,00 € |
| **Behin betiko emakida** | 19.301,29 € | 11.126,01 € | 6.302,36 € | 5.907,78 € | 19.362,56 € | 62.000,00 € |
| **Aldea** | 229,76 € | 45,51 € | 32,28 € | 22,30 € | -329,85 € | 0,00 € |

Iruñean, 2024ko apirilaren 12an

Hezkuntzako kontseilaria: Carlos Gimeno Gurpegui